**NAVODILA JPR-SLOA-2022**

Prijavitelj mora vlogo za (so)financiranje kulturnega projekta izpolniti na ustreznem prijavnem obrazcu za posamezen kulturni projekt ter mora vsebovati vse obvezne podatke in priloge, določene v razpisni dokumentaciji.

POSTOPEK PRIJAVE:

Prijavo na javni razpis lahko oddate

1. Z elektronsko prijavo s kvalificiranim digitalnim potrdilom ali mobilno identiteto smsPASS
2. v elektronski obliki brez kvalificiranega digitalnega potrdila in s tiskano prijavo.

Prijaviteljem svetujemo, da prijav ne oddajajo zadnji dan razpisnega roka, ker lahko pride do preobremenjenosti strežnika. Poleg tega morate vlogo, ki je oddana na način v elektronski obliki brez kvalificiranega digitalnega potrdila in s tiskano prijavo, oddati še fizično.

**a) Oddaja prijave s kvalificiranim digitalnim potrdilom ali mobilno identiteto smsPASS**

-Prijavo izpolnite in oddate na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>.

- Prijavo odda zakoniti zastopnik oziroma pooblaščena oseba prijavitelja.

- Elektronsko podpisana prijava se šteje za **pravočasno**, če je izpolnjena, digitalno podpisana in oddana v spletni aplikaciji eJR na naslovu <http://ejr.ekultura.gov.si/ejr-web> do *vključno****18. 4. 2022* do 23.59. ure**.

**b) Oddaja prijave z uporabniškim imenom in geslom (brez kvalificiranega digitalnega potrdila ali mobilne identitete smsPASS).**

- Prijavo izpolnite na prijavnem obrazcu na naslednji povezavi: <http://ejr.ekultura.gov.si/ejr-web>

- Ko končate, jo prenesite (Prenesi vlogo!) ter **natisnite in pošljite v tiskani obliki, ki mora biti opremljena z lastnoročnim podpisom zastopnika oziroma pooblaščene osebe prijavitelja ter žigom prijavitelja (ali izjavo, da ne poslujete z žigom).**

- Iz spletne aplikacije **prenesite** (Prenesi kuverto!) **in natisnite kuverto**, jo nalepite na kuverto, vložite podpisano in ožigosano vlogo ter **pravočasno o**ddajte.

(Tiskano prijavo morate dostaviti na naslov: **Ministrstvo za kulturo, Maistrova 10, 1000 Ljubljana**, v zaprti ovojnici z oznako »Ne odpiraj, prijava na Javni razpis z oznako JPR-SLOA-2022«. **Na hrbtni strani** ovitka mora biti navedba prijavitelja: uradni naziv in naslov (sedež).

**Pazite, da bosta tako e-vloga kot tiskana vloga pravočasni. Upoštevajte, da morate tiskano vlogo še:**

- ali jo poslati po pošti z navadno poštno pošiljko, ki bo v vložišče ministrstva prispela do roka,

- ali jo poslati po pošti s priporočeno poštno pošiljko do roka,

- ali jo do roka neposredno izročiti ministrstvu v poslovnem času vložišča na navedenem naslovu.

PRILOGE:

**Finančni načrt** je obvezna priloga obrazca v spletni aplikaciji. **Finančni načrt si naložite/prenesite v svoj računalnik, jo izpolnite, nato pa izpolnjeno pripnite na v obrazcu določenem mestu.** Ni je potrebno pošiljati po pošti.

**Obvestilo posameznikom glede obdelave osebnih podatkov pri javnem razpisu** je samo informacija, katere podatke se obdeluje, namen in čas obdelave, rok hrambe, kategorije uporabnikov osebnih podatkov, pravna podlaga za zakonitost obdelave, ukrepi za varovanje in pravice posameznika. Obvestilo je namenjeno prijavitelju in se ga ne posreduje k vlogi. *Le tega ne pošiljajte!*

**Izpisek iz sodnega oz. poslovnega registra Republike Slovenije in Statut (kopija) organizacije** nista obvezni prilogi vloge, lahko pa z namenom pospešitve postopka pregleda vlog omenjeni dokazili prijavitelj priloži k vlogi. V nasprotnem primeru bo ministrstvo dokazila pridobilo po uradni dolžnosti. *To prilogo pripnite na v obrazcu določeno mesto!*

**Za projekte, ki sodijo na področje založniške in izdajateljske dejavnosti, so obvezne priloge:**

* za knjižno izdajo rokopis (vsaj del rokopisa),
* za izdajo časopisa zadnjo izdano številko,
* ter za strokovna dela opredelitev metodologije za oblikovanje strokovnega dela.

*Le te pripnite v eno priponko na v obrazcu določeno mesto!!!*

**Priporočene so tudi priloge**, ki kakorkoli dokazujejo izpolnjevanje projekta temeljnim in prednostnim kriterijem. *Le te pripnite v eno priponko na v obrazcu določeno mesto!!!*

OPOZORILA:

Obe obliki prijave, elektronska brez digitalnega podpisa in tiskana, morata biti vsebinsko popolnoma enaki. V primeru razlik pri podatkih v prijavnem obrazcu med elektronsko in natisnjeno vlogo bodo upoštevani podatki iz elektronsko oddane vloge.

V primeru prijave dveh ali več vlog, **mora prijavitelj vloge oddati na ločenih elektronskih prijavnih obrazcih in v ločenih kuvertah**. Če bo prijavitelj v eni ovojnici poslal več vlog hkrati, se bo obravnavala le prva vloga, ostale vloge bodo zavržene.

Prijavitelj lahko vlogo dopolnjuje oziroma spreminja do preteka razpisnega roka. Dopolnitev oziroma sprememba vloge mora biti na ovojnici izrecno označena z navedbo, na kateri razpis in vlogo se nanaša.

Na javnem razpisu lahko z istim projektom kandidira le en prijavitelj. V primeru, da bo več prijaviteljev na javnem razpisu kandidiralo z istim projektom, bodo vse vloge zavržene iz razloga neizpolnjevanja pogojev razpisa (kot neupravičene osebe).

INFORMACIJE:

Dostop do prijavnega obrazca je objavljen na spletni strani Ministrstva za kulturo na naslednji povezavi: [www.http://www.mk.gov.si/si/javne](http://www.http://www.mk.gov.si/si/javne) objave/javni razpisi/, kjer prijavitelji najdejo tudi vse druge informacije, povezane z izvedbo razpisa, oznaka JPR-SLOA-2022.

Ko izpolnjujete prijavni obrazec v spletni aplikaciji, so pri večini rubrik **zapisane dodatne informacije** (z miško se pomaknite na vprašaj, obkrožen z oranžno barvo).